OpenLLM-France/wikimedia huggingface dataset:
# Ortoserpierita

L'ortoserpierita és un mineral de la classe dels sulfats que forma part del grup de la devil·lina. Anomenada l'any 1985 per Halil Sarp, el nom fa referència al fet que l'ortoserpierita és el polimorf ortoròmbic de la serpierita.

## Característiques

L'ortoserpierita és un sulfat de fórmula química Ca(Cu,Zn)₄(SO₄)₂(OH)₆·3H₂O. Cristal·litza en el sistema ortoròmbic. És complicat distingir-la tant de la devil·lina com de la serpierita.
Segons la classificació de Nickel-Strunz pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: langita, posnjakita, wroewolfeïta, spangolita, ktenasita, torreyita, christelita, devil·lina, campigliaïta, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaita, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, felsőbányaïta, lawsonbauerita, mooreïta, namuwita, bechererita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i montetrisaïta.

## Formació i jaciments

S'ha descrit com a mineral secundari en mines de coure. S'ha descrit a Austràlia, Àustria, Xile, República Txeca, França, Alemanya, Grècia, Irlanda, Itàlia, Mèxic, Suïssa, Regne Unit i els EUA. A Catalunya s'ha descrit a la mina Les Ferreres (Camprodon, Ripollès) i a la mina Bessó (Ulldemolins, Priorat).

## Referències

* ↑ «Orthoserpierite» (en anglès). Mindat. [Consulta: 7 novembre 2015].
# Noranta-tres

El noranta-tres és un nombre natural que segueix el noranta-dos i precedeix el noranta-quatre. S'escriu 93 o XCIII segons el sistema de numeració emprat.

## En altres dominis

* És el nombre atòmic del neptuni
* Designa l'any 93 i el 93 aC
* És el codi telefònic internacional de l'Afganistan

## Fer un noranta-tres

Segons la dactilonomia tradicional persa, el puny tancat correspon al 93. Com que el puny tancat és sinònim de gasiveria, dir que alguna persona “ha fet un noranta-tres” significava en algunes contrades que aquella persona era avara o havia fer alguna acció poc generosa.

## Referències

* ↑ William George Clark; John Eyton Bickersteth Mayor; William Aldis Wright The Journal of Philology. Macmillan and Company, 1869, p. 251–.
* ↑ The Pall Mall Budget: Being a Weekly Collection of Articles Printed in the Pall Mall Gazette from Day to Day, with a Summary of News, 1869, p. 13–.
* ↑ Adam Spencer. Adam Spencer's Big Book of Numbers: Everything you wanted to know about the numbers 1 to 100. Brio Books, 1 novembre 2014, p. 372–. ISBN 978-1-921134-33-3.
# Josep Maria Mas de Xaxars i Palet

Josep Maria Mas de Xaxars i Palet (Alella, Maresme, 18 d'agost de 1881 - Barcelona, 16 de gener de 1946) va ser un enginyer i entomòleg català.
Després de decantar-se pels estudis entomològics, inclinació que conservà durant tota la seva trajectòria vital, estudià la carrera d'enginyer industrial, especialitzant-se en química i mecànica. Acabada la carrera compaginà la seva activitat professional com a enginyer amb pràctica de l'entomologia. Juntament amb els germans Salvador i Josep Maluquer i Nicolau i Antoni Novellas i Roig, fou un dels fundadors de la Institució Catalana d'Història Natural, de la qual fou tresorer (1902-1905), vocal (1908), conseller (1912) i conservador (1923-1924). S'ocupà especialment de l'estudi dels coleòpters, i en particular els dels gèneres Cychrus, Carabus i Calosoma, dels quals aplegà una important col·lecció. L'any 1912 ingressà a la «Sociedad Aragonesa de Ciencias Naturales». També fou membre de la «Reial Societat Espanyola d'Història Natural», i soci fundador de la «Sociedad Entomológica de España». Després de diverses expedicions científiques per terres catalanes aconseguí reunir la primera col·lecció de la Península Ibèrica i una de les millors del món de Cychrus, Carabus i Calosoma, amb 1.158 formes i més de 5.000 exemplars. Amb el temps el reconeixement a la seva tasca i les seves relacions científiques s'estengueren a tots els medis entomològics nacionals i internacionals.

## Referències

* 1 2 «Josep Maria Mas de Xaxars i Palet». Gran Enciclopèdia Catalana. Barcelona: Grup Enciclopèdia Catalana.
* 1 2 3 Español, Francesc «Josep Mª Mas de Xaxars i Palet (1881-1946)». Butlletí de la Institució Catalana d'Història Natural, Núm. 37, 1949, pàg. 125. ISSN: 0210-6183 [Consulta: 7 abril 2020].
* ↑ «Don José Mª Mas de Xáxars Palet (esquela)». La Vanguardia (Hemeroteca), 23-01-1946, pàg. 10 [Consulta: 7 abril 2020].
* ↑ Camarasa, Josep M. «La fundació i les primeres passes (1899-1904): 2.1. Els fundadors». A: Cent anys de passió per la Natura: una historia de la Institució Catalana d'Historia Natural 1899-1999. Institut d'Estudis Catalans, 2000, p. 12–14. ISBN 978-84-7283-540-5 [Consulta: 7 abril 2020].

## Bibliografia

* Español, Francesc «Don José María Mas de Xaxars y Palet (1881-1946)». Graellsia, Vol. 4, Núm. 2, 1946, pàg. 47-52. ISSN: 0367-5041.
# Adil Khan III

Adil Khan III (Alam Khan) fou un sobirà farúquida de Khandesh besnet de Malik Iftikar Hasan (fill del fundador de la dinastia Malik Raja Ahmad). Fou proclamat per l'exèrcit de Gujarat el 1509 o 1511 després de derrotar les forces de Nizam Shah d'Ahmadnagar i les lleials al protegit d'aquest, Alam Khan. Va rebre el títol d'Azim Humayun i es va casar amb la filla de l'hereu de Gujarat, Muzaffar (II).
Adil Khan III després de traslladar-se a Burhanpur va enviar el seu parent i ex wazir Hisam al-Din (germa de Daud Khan) a Thalner. Quan va desconfiar d'aquest el va cridar a la cort a Burhanpur i el va fer matar. Quan Ahmad Nizam Shah d'Ahmadnagar va retornar amb un nou exèrcit acompanyat d'Alam Khan i es va presentar a Khandesh, Adil Khan III va demanar ajut a Gujarat que va enviar un exèrcit poderós i Ahmadnagar es va retirar. Adil III va utilitzar llavors l'exèrcit de Gujarat per obligar el raja de Baghlana a pagar un fort tribut.
El 1517 va acompanyar al seu gendre Muzaffar Shah de Gujarat en la seva campanya contra Rana Sanga de Chitor i Medini Raj, un ministre rebel de Malwa.
Va morir de malaltia a Burhanpur el 25 d'agost de 1520. El va succeir el seu fill Miran Muhammad Shah I.

## Bibliografia

* Abu l Fazl, Ain-i-Akbari, Vol. II, traducció de H.S. Jarrett, revisió de J.N. Sarkar, editat per The Asiatic Society, Calcutta, 1949, reimprès 1993.
* H. Beveridge, The Akbarnama of Abu'l Fazl, Vol. III, editat per The Asiatic Society, Calcutta, 1939, reimprès 2000
* Radhey Shyam, The Kingdom of Khandesh, editat per Idarah-i-Adabiyat-i-Delli, Delhi, 1981
# Laurel (Delaware)

Laurel és una població dels Estats Units a l'estat de Delaware. Segons el cens del 2000 tenia 3.668 habitants.

## Demografia

Segons el cens del 2000, Laurel tenia 3.668 habitants, 1.389 habitatges, i 957 famílies. La densitat de població era de 853,1 habitants/km².
Dels 1.389 habitatges en un 37,9% hi vivien nens de menys de 18 anys, en un 39,4% hi vivien parelles casades, en un 26,1% dones solteres, i en un 31,1% no eren unitats familiars. En el 26,4% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,19.
Per edats la població es repartia de la següent manera: un 33,2% tenia menys de 18 anys, un 10,6% entre 18 i 24, un 26,5% entre 25 i 44, un 16,7% de 45 a 60 i un 12,9% 65 anys o més.
L'edat mediana era de 30 anys. Per cada 100 dones de 18 o més anys hi havia 72,9 homes.
La renda mediana per habitatge era de 28.321 $ i la renda mediana per família de 30.329 $. Els homes tenien una renda mediana de 28.006 $ mentre que les dones 18.550 $. La renda per capita de la població era de 13.594 $. Aproximadament el 18,7% de les famílies i el 21,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laurel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Laurel». American Fact Finder. Oficina del Cens dels Estats Units, 12-01-2010.
Viccionari
# Ethan Nwaneri

Ethan Chidiebere Nwaneri (Londres, 21 de març de 2007), més conegut com a Ethan Nwaneri, és un futbolista britànic que juga de migcampista a l'Arsenal FC de la Premier League.

## Biografia

Després de formar-se al planter de l'Arsenal FC, finalment va debutar amb el primer equip el 18 de setembre de 2022 en un partit de Premier League contra el Brentford FC, substituint Fábio Vieira en el minut 92 en un matx que va guanyar l'Arsenal per 0-3 després dels gols de Fábio Vieira, Gabriel Jesus i William Saliba. Amb del seu debut es va convertir en el futbolista més jove a debutar en la Premier League.

## Referències

* ↑ esport3. «Ethan Nwaneri, el debutant més jove de la història de la Premier League», 18-09-2022. [Consulta: 18 setembre 2022].
* ↑ «Arsenal 4-0 Bournemouth». Soccerway, 13-08-2022. [Consulta: 19 agost 2022].
* ↑ «Nwaneri, con 15 años y 181 días, jugador más joven en debutar en Premier League». Agencia EFE, 18-09-2022. [Consulta: 18 setembre 2022].

## Enllaços externs

* Fitxa del jugador a footballdatabase
* Fitxa del jugador a soccerway
# Marcos Alonso

Marcos Alonso és el nom dels següents personatges:
* Marcos Alonso de la Garza y del Arcón (1551-16??), militar destacat a la Nova Espanya.
* Marcos Alonso Imaz, Marquitos (1933-2012), futbolista càntabre.
* Marcos Alonso Peña (1959 -2023), futbolista i entrenador càntabre, fill de Marquitos.
* Marcos Alonso Mendoza (n. 1990), futbolista madrileny, fill de Marcos Alonso Peña i net de Marquitos.
# Norbert

Norbert és un nom germànic, que prové de nord i de berht ("brillant"). Pot referir-se a:
Varis:
Com a nom de persona:
* Norbert de Xanten, religiós, bisbe de Magdeburg i fundador de l'Orde dels norbertins o premonstratencs
* Norbert Bilbeny i García (Barcelona, 1953), catedràtic d'ètica a la Universitat de Barcelona
* Norbert Callens, ciclista belga que fou professional entre 1945 i 1952
* Norbert Ernst, tenor austríac
* Norbert Font i Sagué (Barcelona, 1874 - 1910), geòleg, espeleòleg, naturalista i escriptor, introductor de l'espeleologia a Catalunya
* Norbert Kröcher, membre del Moviment 2 de juny, vinculat a la segona generació de la Fracció de l'Exèrcit Roig
* Norbert Narach, artista, músic, grafista, poeta, actor i locutor de ràdio nord-català
* Norbert Rózsa, nedador hongarès, guanyador de tres medalles olímpiques
* Norbert Schemansky, aixecador nord-americà, guanyador de quatre medalles olímpiques
* Norbert Schultze, compositor alemany conegut per la composició de la música de la cançó Lili Marleen
* Norbert Wiener, científic nord-americà, pare de la cibernètica
# Metangula

Metangula (fins 1975 Augusto Cardoso) és un municipi de Moçambic, situat a la província de Niassa. En 2007 comptava amb una població de 12.772 habitants. Es troba als marges del llac Niassa, a 110 kilòmetres de Lichinga i és la capital del districte de Lago.

## Història

El primer establiment portuguès a Metangula fou una posició militar construïda en 1900 en el context dels esforços portuguesos per ocupar el marge oriental del llac Niassa. El desembre de 1963 la denominació de la vila fou alterada per Augusto Cardoso, nom que es tornà a canviar després de la independència nacional.
Durant la Guerra Colonial hi fou instal·lada una base de la Marina Portuguesa, on estaven assentades les forces navals que operaven al llac Niassa.
El Municipi té un total de 12 Barris Municipals, anomenats, Sanjala, Seli, Michenga, Thungo, Chipele, Micuio, Chiwanga, Chigoma, Mifungo, Mpeluca, Caphueleza i Mechumua.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ Perfil das 33 Primeiras Autarquias em Moçambique, pág. 33, ANAMM, 2009
# Dipodomys nelsoni

Dipodomys nelsoni és una espècie de mamífer rosegador de la família dels heteròmids. És endèmica de la Mesa Central de Mèxic. El seu hàbitat natural són els deserts amb matolls, en una regió àrida de desert interior i planes ondulades. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del naturalista i etnòleg estatunidenc Edward William Nelson.

## Referències

* ↑ Álvarez-Castañeda, S. T.; Castro-Arellano, I.; Lacher, T.; Vázquez, E. Dipodomys nelsoni. UICN 2008. Llista Vermella d'espècies amenaçades de la UICN, edició 2008, consultada el 4 agost 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 290. ISBN 978-0801893049.
# Laureata

Laureata fou una ciutat romana de la costa de Dalmàcia que fou entregada pel traïdor Ilaufus al rei Tòtila i els ostrogots el 548.

## Referències

* ↑ Dahn, Felix. A Struggle for Rome (en anglès). Jovian Press, 2017-11-22. ISBN 9781537810706.
# Bellprat

Bellprat, envoltat de boscos i camps de conreu, és un petit municipi de la Baixa Segarra enquadrat en la comarca de l'Anoia, amb presència humana des de molt antic, segons vestigis de l'edat de bronze amb assentaments ibèrics.
A prop seu, el Castell de Queralt domina tot el terme i és des d'on es gaudeix d'una magnífica panoràmica sobre les comarques de l'Anoia, la Segarra i la Conca de Barberà. El castell de Queralt era, al segle x, un bastió avançat del comtat de Barcelona, documentat des de l'any 960. La seva existència es remunta al segle anterior. L'any 976, el comte Borrell el va vendre a Guitart, vescomte de Barcelona, aconseguit, per conquesta del seu avi Guifré i per testament del seu pare Sunyer, pel preu de 200 pesos d'argent. Sota la influència del castell neix el nucli de Bellprat.
L'església romànica de Sant Jaume de Queralt, situada als peus del castell, va exercir les funcions de parròquia fins que l'any 1425 les va assumir l'església de Sant Salvador a Bellprat.
El petit nucli, a 652 m d'altitud, creix al voltant d'aquesta església. Amb una població dedicada gairebé exclusivament a activitats agrícoles i ramaderes, a Bellprat s'hi collia blat, llegums i raïm i també hi havia explotacions de lignit i bauxita. El Bellprat de 1685 tenia 10 cases agrupades i 8 pagesies. Actualment, és un poble tranquil en el qual conviuen les feines del camp, la ramaderia, un incipient turisme rural i les famílies que hi venen fugint de les sorolloses ciutats per gaudir del silenci i la natura en el seu temps de lleure. Bellprat ha aconseguit vèncer el pas del temps. Les velles edificacions del segle xvii i XVIII s'han anat reformant i preservant.

## Geografia

* Llista de topònims de Bellprat (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| - | - | - | 63 | 229 | 364 | 295 | 314 | 315 | 339 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 373 | 312 | 323 | 287 | 183 | 128 | 107 | 91 | 95 | 95 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 87 | 89 | 95 | 94 | 90 | 99 | 91 | 97 | 91 | 78 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 75 | 74 | 64 | 74 | - | - | - | - | - | - |
1717-1981: població de fet; 1990- : població de dret (més info.) :

## Personatges il·lustres

* Natividad Yarza Planas, alcaldessa durant el període de la segona república. Va ser la primera alcaldessa espanyola elegida democràticament.

## Vegeu també

* Roca de Castellà.
* Bellprat, Vila del Llibre.

## Referències

* ↑ Aymamí i Domingo, Gener. Per la comarca d'Anoia. L'Abadia de Montserrat, 2011, p.20. ISBN 8498833418.

## Enllaços externs

* Bellprat - Lloc web oficial
* Informació de l'Institut d'Estadística de Catalunya
# Manol

El Manol és un riu de l'Alt Empordà, afluent de la Muga pel costat dret. El seu nom nom podria derivar d'amnis (riu), amnolus (riuet) o manare (rajar).
Neix prop de Lliurona a la Tossa d'Espinau, a 1.089 metres d'altitud, i acaba al passadís de Vilanova de la Muga.
És un riu de cabal irregular, com correspon a un riu mediterrani, amb secades a l'estiu i crescudes en època de pluja.
Pel que fa a la diversitat biològica, cal dir que és un riu ple de vida: el poblen les típiques espècies de riu català, barbs i truites, crancs de riu (actualment dominat pel cranc de riu americà, l'autòcton ha gairebé desaparegut), anguiles, serps d'aigua, salamandres, gripaus, granotes…
Les ribes estan plenes de la vegetació de ribera: verns, pollancres…

## Rieres que hi desemboquen

* riera d'Àlguema
* rec de Cistella
* rec de les Costes
* el Rissec
* riera de Fregabou
* riera de Vilargilar
* torrent de Joncanat
* riera de Montalat
* riera de Galligans

## Municipis que travessa

* Albanyà
* Cabanelles
* Lladó
* Navata
* Vilanant
* Avinyonet de Puigventós
* Vilafant
* Santa Llogaia d'Àlguema
* Figueres
* Cistella
* El Far
* Vila-sacra
* Peralada

## Referències

* ↑ «riera d'Àlguema | enciclopèdia.cat». [Consulta: 14 maig 2018].
* ↑ «rec de Cistella | enciclopèdia.cat». [Consulta: 14 maig 2018].
* ↑ «rec de les Costes | enciclopèdia.cat». [Consulta: 14 maig 2018].
* ↑ «el Rissec | enciclopèdia.cat». [Consulta: 14 maig 2018].
* ↑ «riera de Fregabou | enciclopèdia.cat». [Consulta: 14 maig 2018].
* ↑ «riera de Vilargilar | enciclopèdia.cat». [Consulta: 14 maig 2018].
* ↑ «torrent de Joncanat | enciclopèdia.cat». [Consulta: 14 maig 2018].
* ↑ «riera de Montalat | enciclopèdia.cat». [Consulta: 14 maig 2018].
# Marcos André Batista dos Santos

Marcos André Batista dos Santos, conegut com a Vampeta, (13 de març de 1974) és un exfutbolista brasiler i entrenador.

## Selecció del Brasil

Va formar part de l'equip brasiler a la Copa del Món de 2002.

## Referències

* ↑ «Mosqueteiro peladão» (en portuguès). Época, 28-12-1998. Arxivat de l'original el 15 d'octubre 2008. [Consulta: 21 febrer 2009].
* ↑ «THE EXCHANGE VAMPETA-DALMAT HAS BEEN MADE OFFICIAL». Internazionale, 26-01-2001 [Consulta: 29 juliol 2009]. Arxivat 18 October 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-10-18. [Consulta: 18 novembre 2022].
* ↑ Indicado pelo Corinthians, Vampeta vira técnico no Nacional
* ↑ «Todos os brasileiros - 2002» (en portuguès). FolhaOnline, 09-12-2005. [Consulta: 16 desembre 2017].
# Nermin Yıldırım

Nermin Yıldırım (Bursa, 1980) és una escriptora turca. Es va sentir atreta per la literatura des de molt jove. Va escriure els seus primers poemes i relats a l'escola, i ja aleshores va aconseguir alguns premis. El 2002 va obtenir el títol de periodista a la Facultat de Ciències de la comunicació de la Universitat Anadolu d'Eskişehir. Va començar a treballar de periodista, editora i columnista en diversos diaris i revistes, i com a copy per a agències de publicitat. Vive entre Istanbul i Barcelona.
La seva primera novel·la, Unutma Beni Apartmanı (The Forget-Me-Not Building), va ser publicada el 2011 per l'editorial Doğan Kitap, una de les més importants de Turquia. Aquell mateix any, va rebre el premi a la millor primera novel·la per les escoles franceses d'Istanbul i Izmir i va començar a adquirir prestigi en els cercles literaris. La seva segona novel·la, Secrets dreamed in Istanbul, va ser publicada per la mateixa casa editorial el 2012. A finals d'aquell any, el seu relat Red Snow va aparèixer en el recull Snow Covered the Trails.

## Referències

* ↑ http://www.lit-across-frontiers.org/profiles/nermin-yildirim/
* ↑ http://www.dogankitap.com.tr/yazar/Nermin+Y%C4%B1ld%C4%B1r%C4%B1m-839
* ↑ http://www.nerminyildirim.com/ Arxivat 2014-12-18 a Wayback Machine.
* ↑ http://www.dogankitap.com.tr/kitap/Unutma+Beni+Apartman%C4%B1-1459
* ↑ «Nermin Yildirim». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Max Walker de Laubenfels

    Aquest autor és citat en taxonomia animal amb el nom «Laubenfels».
Max Walker de Laubenfels (EUA, 1894 – 1960) va ser un zoòleg i espongiòleg estatunidenc. Va ser professor de zoologia a l'Oregon State College (més tard Oregon State University). De Laubenfels va descriure i nomenar 92 taxons, com ara, Leuconia usa (Laubenfels, 1953) o Leuconia alaskensis (Laubenfels, 1953) i va publicar diversos texts, científics i de divulgació.

## Referències

* ↑ De Laubenfels, M. W. 1894-1960 (Max Walker) [WorldCat Identities] [Consulta: 3 març 2021]
* ↑ «Category:Max Walker de Laubenfels taxa» (en anglès). [Consulta: 3 març 2021].
* ↑ peoplepill.com. «About Max Walker de Laubenfels: US zoologist (1894-?) | Biography, Facts, Career, Wiki, Life». [Consulta: 3 març 2021].

## Enllaços externs

* «De Laubenfels, M. W. - Biodiversity Heritage Library». [Consulta: 3 març 2021].
* «M W De Laubenfels» | bionames.org [Consulta: 3 març 2021].
# Dipodomys panamintinus

Dipodomys panamintinus és una espècie de mamífer rosegador de la família dels heteròmids. És endèmica dels Estats Units (Califòrnia i Nevada). Es tracta d'un animal solitari. El seu hàbitat natural són les planes de deserts amb arbres de Josuè, governadores i cúmuls de pins pinyoners i ginebres. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Dipodomys panamintinus. UICN 2008. Llista Vermella d'espècies amenaçades de la UICN, edició 2008, consultada el 3 agost 2015.
# Laurein

Laurein (italià Lauregno) és un municipi italià, dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 361 habitants. Limita amb els municipis de Brez, Cagnò, Castelfondo, Cloz, Proveis, Revò, St. Pankraz i Ulten.

## Situació lingüística

| Pertinença lingüística (cens 2001) | 99,72% alemany |
| Pertinença lingüística (cens 2001) | 0,28% italià |
| Pertinença lingüística (cens 2001) | 0,00% ladí |

## Administració

Llista d'alcaldes :
| Període | Identitat | Partit |
| 2004- | Oswald Ungerer | SVP |
# Berwick (Maine)

Berwick és una població dels Estats Units a l'estat de Maine (EUA). Segons el cens del 2000 tenia 6.353 habitants.

## Demografia

Segons el cens del 2000, Berwick tenia 6.353 habitants, 2.319 habitatges, i 1.723 famílies. La densitat de població era de 66,1 habitants per km².
Dels 2.319 habitatges en un 40,3% hi vivien nens de menys de 18 anys, en un 59% hi vivien parelles casades, en un 11% dones solteres, i en un 25,7% no eren unitats familiars. En el 20,4% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,1% tenia menys de 18 anys, un 7,6% entre 18 i 24, un 32,5% entre 25 i 44, un 21,2% de 45 a 60 i un 9,5% 65 anys o més.
L'edat mediana era de 36 anys. Per cada 100 dones de 18 o més anys hi havia 94,6 homes.
La renda mediana per habitatge era de 44.629 $ i la renda mediana per família de 53.776 $. Els homes tenien una renda mediana de 36.329 $ mentre que les dones 24.911 $. La renda per capita de la població era de 18.988 $. Entorn del 6,9% de les famílies i el 8,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berwick». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 agost 2010].
* ↑ «Geographic Comparison Table- Berwick». American Fact Finder. Oficina del Cens dels Estats Units, 12-01-2010.